এই সন্দৰ্ভত প্ৰধানমন্ত্ৰী মোডীয়ে টুইটাৰত ফটো পোষ্ট কৰা দেখা গৈছে। ইয়াৰ পিছতে এতিয়া ব্যাপক চৰ্চা লাভ কৰিছে ছ'চিয়েল মিডিয়াত।
তেওঁ লিখিছে- এটা দীঘলীয়া বিমান যাত্ৰাই তেওঁক চৰকাৰী ফাইলৰ কাম কৰাৰ সুযোগো দিছে।
পোষ্ট কৰা ফটোখনত প্ৰধানমন্ত্ৰী মোডীৰ ডিঙিত দেখিবলৈ পোৱা গৈছে অসমীয়াৰ স্বাভিমান গামোচাখন।উল্লেখ্য যে, প্ৰধানমন্ত্ৰী নৰেন্দ্ৰ মোদীৰ গামোচা প্ৰীতিৰ বিষয়ে সামাজিক মাধ্যমত বহুবাৰ চৰ্চা হৈছে।
আমেৰিকালৈ বিমান যাত্ৰা কৰাৰ সময়তো অসমীয়া স্বাভিমান স্বৰূপ গামোচা ডিঙিত লৈ থকাৰ ছবিয়ে আনন্দিত কৰিছে অসমীয়া জাতিক।
শাসকীয় বিজেপি দলে এয়া মোদীৰ অসম প্ৰীতি বুলি কোৱাৰ বিপৰীতে বিৰোধীয়ে ইয়াক অসমীয়াক আৱেগিক কৰি নিৰ্বাচনত ভোট আদায়ৰ কৌশল বুলিও অভিহিত কৰি আহিছে।
